Juan Díaz de Solís

Juan Díaz de Solís ( 1470-1516 ) ~ Espanaf vestasik va Amerika

Juan Díaz de Solís tiyir espanaf kotgrupaf vestasik isu totasik bak toza ke 16-eafa decemda.

Vestara va krimta ke Argentina is kosmara va Río de la Plata bost. 

 Blirizva 
Juan Díaz de Solís tir vey dolekikafa yasa. Va Portugala taneon kozanir aze vanpir birelik mu gazik ke Espana nume va brinuga ko Yucatán bak 1506 az Brasila do Vicente Yañez Pinzón bokar. Moi awalkera bak 1512 ke Amerigo Vespucci vanpir totastedasik. Bam va warzafa brinuga ge amerikafa tadava egar. Inafa baroya tota is drig vas 70 ayik va Sanlucar de Barrameda ba 08/10/1515 bulud. Va krimta ke Brasila kenolapir aze va ronefa krimta ke Río de la Plata bost artlapir. Do abic birelik is toloy fayik kal kovoafo artexo ke Uruguay bost isu Paraná vestar. Gan lizukaf grelt zo aytar. Francisco de Torres ikasik va toteem kodirgar numaze va toloya tota kal Sevilla ba 04/10/1516 lajustar.

 Dere rupel 

Díaz de Solis (Juan)
Díaz de Solis (Juan)